મકર અને કુંભ રાશિ શનિની પોતાની રાશિ છે તેથી ના જાતકો શનિ સાથે જન્મથી જ સંબંધ ધરાવે છે. વૃષભ અને તુલા રાશિઓના જાતકો માટે શનિ યોગ કારક બનતો હોવાથી શુભ રહે છે. તેજ રીતે જેમની જન્મ કુંડળી માં શનિ તુલા રાશીનો હોય તેઓ મૂળભૂત રીતે આધ્યાત્મિક વિચાર-વર્તન વાળા હોયછે અને તેથી તેમના માટે પનોતી દરમિયાન વધુ કઠોર પાઠ શીખવાના હોતા નથી. જેમનો શનિ સારો હોય તેમના માટે જેમ પરીક્ષા પહેલા વીદ્યાર્થી માત્ર રિવિઝન કરેછે તેવા અલ્પ અનુભવોથી પનોતી દરમીયાન તેમના સ્વભાવ પુન: શુદ્ધ થઇ જાય છે.